पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार द्वारा नई गाइडलाइंस की घोषणा करते हुए पत्र संख्या-7/56/2020/2एच4/2143 के जरिए कई नई पाबंदियां लागू की गई हैं। इस बात की पुष्टि करते हुए डीसी बठिंडा बी. श्रीनिवासन ने कहा कि सोमवार को जिले में नई नोटिफिकेशन लागू कर दी जाएगी। इसमें सबसे महत्वपूर्ण नियम बाहर से आने वाले वाहनों पर लागू हो रहा है, जिसमें बाहर से आने वाला कोई भी शख्स अब नेगेटिव कोरोना रिपोर्ट लेकर ही जिले में प्रवेश कर सकेगा बशर्ते यह 72 घंटे से पुरानी नहीं हो। इसके अलावा दो सप्ताह पुराना वैक्सीन सर्टिफिकेट आपके पास होना जरूरी है।
इससे पहले शहर में किसी भी राज्य से वाहन बिना विशेष जांच के एंट्री कर रहे थे। शहरों में बढ़ रहे कोरोना केसों के चलते यह फैसला लिया गया है। निर्देश के अनुसार सभी सरकारी आफिस व बैंक 50 फीसदी क्षमता से चलेंगे जबकि कोविड मैनेजमेंट कर रहे आफिस उसी तरह जारी रहेंगे। वहीं कारों में दो यात्री, शादी समारोह या संस्कार तथा भाग आदि में 10 लोगों को मंजूरी होगी। वहीं सभी धार्मिक स्थल भी 6 बजे शाम को बंद होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn